રાજકોટમાં 150 ફૂટ રિંગ રોડ ખાતે આવેલા રાણીપાર્કમાં રહેતા અને સંતોષ કોલ્ડ્રિંક્સ નામે ઠંડાપીણાની દુકાન ધરાવતા 19 વર્ષીય નિખિલ બટુકભાઇ વાડોલિયા નામક કિશોરની બે અજાણ્યા શખ્સોએ છરીના આઠથી દસ ઘા ઝીંકી હત્યા કરી હતી. બનાવની જાણ થતાં પોલીસ ઘટનાસ્થળે દોડી ગઇ હતી તેમજ હત્યારાઓને ઝડપી લેવા કાર્યવાહી આરંભી હતી.19 રાત્રે 10 વાગે બાઈક પર આવેલા બે શખ્સે યુવાનનું અપહરણ કર્યું હતું. ત્યારબાદ માત્ર 15 મિનિટના સમયગાળામાં જ તેની લાશ મળી હતી. આ હત્યા માટે પ્રેમ પ્રકરણ કારણભૂત હોવાનું બહાર આવ્યું છે.